Coleg Glan Hafren

Coleg addysg bellach yng Nghaerdydd, Cymru yw Coleg Glan Hafren. 

 Manylion y Coleg 
Mae dros 12,000 o fyfyrwyr yn mynychu'r coleg. Darparir dros 800 o gyrsiau gan gynnwys Lefelau-A, cyfle i fyfyrwyr ail-eistedd TGAU; cyrsiau ieithoedd, cyrsiau busnes a phroffesiynol megis cyfraith, marchnata, cyfrifedd, gwallt a harddwch, cyrchu; ESOL a Drws Agored; chwaraeon, arlwyo, gofal plant, teithio a thwristiaeth; cyrsiau creadigol a digidol, peiriannu ac adeiladu. Mae'n gwasanaethu myfyrwyr o 14 oed ymlaen, mae myfyriwr hynaf y coleg yn 80 oed. Mae cyrsiau hefyd ar gael ar gyfer myfyrwyr rhyngwladol, dan yr enw Coleg Ryngwladol Caerdydd, gydag achrediad y Cyngor Prydeinig.

Mae gan y coleg ddau gampws ar bedwar safle. Lleolir un ar Trowbridge Road, Tredelerch yn nwyrain y ddinas, a'r campws arall yng nghanol y ddinas gyda dwy safle yn 27 a 35, The Parade. Mae'r coleg hefyd yn rhedeg salon trin gwallt a harddwch masnachol yn Arcêd Castell Caerdydd, sef y Design Academy. Maent hefyd yn darparu cyrsiau ar safleoedd allanol, megis rhai yn Nhrelái.

Sefydlwyd y coleg ym 1989, ac ymgorfforwyd gan siarter frenhinol ym 1993. Bwriadwyd i'r coleg wasanaethu ardal ddwyreiniol Caerdydd gyda choleg arall yn gwasanaethu'r gorllewin. Mae chwe cyfadran o fewn y coleg.

Dolenni allanol
Coleg Glan Hafren 

Glan Hafren
Categori:Adeiladau ac adeiladwaith yng Nghaerdydd
Categori:Addysg yng Nghaerdydd
Categori:Sefydliadau 1989